সিলেট জেলা ক্রিকেট কোচ মো. রানা মিয়া বলেন, সিলেটের ক্রীড়াঙ্গনে তথা বাংলাদেশের জন্য এটি সুখবর। বাংলাদেশ একটি মানসম্মত ভেন্যু পেয়েছে।এই টেস্ট ম্যাচ আয়োজনের মধ্য দিয়ে সিলেট আন্তর্জাতিক ক্রিকেট স্টেডিয়াম আরেক মাইলফলক স্পর্শ করবে।আমরা উন্মুখ হয়ে অপেক্ষা করছি।সিলেটের ক্রীড়াবিদরা বলছেন, চলতি বছরে টি-টোয়েন্টি ক্রিকেটের একটি ম্যাচ দিয়ে এই মাঠে আন্তর্জাতিক অভিষেক হয়েছে। একই বছরে টেস্ট আয়োজন হচ্ছে। এই বছরের মধ্যেই ওয়ানডে ম্যাচ আয়োজনের কথা রয়েছে। বছরটি সত্যিই সিলেটবাসীর জন্য বড় পাওয়ার।